ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
‘தேவையின் அடிப்படையில் தொலை வேளாண் ஆலோசனைகள்’: வேளாண் ஆராய்ச்சிக்கான இந்திய மன்றம், இந்திய மின்னணுக் கழகம் புரிந்துணர்வு ஒப்பந்தத்தில் கையெழுத்து
விவசாயிகளுக்கு குறிப்பிட்ட இடத்தில் ‘தேவையின் அடிப்படையில் தொலை வேளாண் ஆலோசனைகளை' வழங்குவதற்காக வேளாண் மற்றும் விவசாயிகள் நல அமைச்சகத்தின் வேளாண் ஆராய்ச்சிக்கான இந்திய மன்றம், மின்னணு மற்றும் தகவல் தொழில்நுட்ப அமைச்சகத்தின் இந்திய மின்னணுக் கழகம் ஆகியவை புரிந்துணர்வு ஒப்பந்தத்தில் இன்று  கையெழுத்திட்டன.
வேளாண் ஆராய்ச்சி மற்றும் கல்வித் துறையின் செயலாளரும், வேளாண் ஆராய்ச்சிக்கான இந்திய மன்றத்தின் இயக்குநருமான டாக்டர் திரிலோசன் மொகாபாத்ரா, வேளாண் ஆராய்ச்சி மற்றும் கல்வித் துறையின் கூடுதல் செயலாளரும், வேளாண் ஆராய்ச்சிக்கான இந்திய மன்றத்தின் செயலாளருமான திரு சஞ்சய் குமார் சிங், இந்திய கழகத்தின் மேலாண் இயக்குநரும், தலைவர் மற்றும் நிர்வாக அதிகாரியுமான திரு அபிஷேக் சிங் ஆகியோர் இந்த நிகழ்ச்சியில் கலந்துக்கொண்டனர்.
தற்போது பயன்படுத்தப்படும் இந்திய மின்னணுக் கழகத்தின் கலந்துரையாடும் தகவல் விநியோக அமைப்புமுறையை வேளாண் ஆராய்ச்சிக்கான இந்திய மன்றத்தின் கிசான் சாரதி திட்டத்துடன் ஒருங்கிணைத்து, அதன் மூலம் நாடு முழுவதும் உள்ள ஏராளமான விவசாயிகளைச் சென்றடைவதே இந்த புரிந்துணர்வு ஒப்பந்தத்தின் முக்கிய நோக்கமாகும்.
உள்ளூர் அளவில் பல்வேறு விவசாயம் சார்ந்த நடவடிக்கைகளுக்கு ஆதரவளிக்கும் வகையில் பல்வேறு- ஊடக, பலவகை ஆலோசனைகள் மற்றும் தொலைத்தொடர்பு அமைப்புமுறையை உருவாக்கி இயக்குவதற்கு தகவல் மற்றும் தொலைத்தொடர்புத் தளங்களை உருவாக்க வேளாண் ஆராய்ச்சிக்கான இந்திய மன்றமும், இந்திய மின்னணு கழகமும் சம்மதம் தெரிவித்துள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725699
----
(Visitor Counter : 166
பிரதமர் அலுவலகம்
நாடாளுமன்ற அவையில் குடியரசு துணைத் தலைவர் திரு வெங்கையா நாயுடுவின் பிரிவு உபச்சார விழாவில் பிரதமர் உரையின் தமிழாக்கம்
மாண்புமிகு குடியரசு துணைத் தலைவர் அவர்களே, மூத்த உறுப்பினர்களே, மதிப்பிற்குரிய நாடாளுமன்ற உறுப்பினர்களே, இதர பிரமுகர்களே.
எனக்கு தெரிந்தவரையில் வெங்கையா அவர்களுக்குப் பிரியா விடை கொடுக்க இயலாது. எல்லா தருணங்களிலும் அவர் மிகுந்த ஈடுபாட்டுடன் இருக்கிறார். அடல் அவர்களின் அரசு அமைந்த போது நான் கட்சிக்காக பணியாற்றிய காலம் பற்றி பேச விரும்புகிறேன். அப்போது அமைச்சரவை அமைக்கப்பட்டு வந்தது. நிர்வாகம் சம்பந்தமான விஷயங்களை நான் கவனித்து வந்ததால் வெங்கையா அவர்களுடனான கலந்துரையாடல் அதிகமாக இருந்தது. பிரதமர் ஒத்துக்கொண்டால் ஊரக வளர்ச்சிக்காக பொறுப்பேற்க தாம் விரும்புவதாக அவர் குறிப்பிட்டார். ஊரக மேம்பாடு தான் அவரது மனதில் இருந்தது. அந்த ஈடுபாடே மிக உயரிய விஷயம்.
அவர் ஊரக மேம்பாட்டு அமைச்சகத்தை கவனித்துக் கொண்டது மட்டுமல்லாமல், நகர்ப்புற மேம்பாட்டு அமைச்சகத்தையும் பொறுப்புடன் கவனித்து வந்தார். அதாவது, வளர்ச்சியின் இரு அம்சங்களிலும் அவர் தமது நிபுணத்துவத்தை வெளிப்படுத்தினார். மாநிலங்களவை உறுப்பினராக மட்டுமல்லாமல், அதன் தலைவராகவும், குடியரசு துணைத் தலைவராகவும் முதன்முதலில் பொறுப்பு வகித்தவர், அவர். நாடாளுமன்ற குழுக்கள் ஆக்கபூர்வமாக செயல்படுவதை அவர் உறுதி செய்தார். நாடாளுமன்ற குழுக்களின் செயல்பாடுகளுக்கு அதிக முக்கியத்துவம் அளித்த முதல் தலைவராகவும் வெங்கையா அவர்கள் விளங்கினார். குழுக்களின் நடவடிக்கை பற்றி தமது மகிழ்ச்சியையும், வருத்தத்தையும் வெளிப்படுத்தி, அவற்றை மேம்படுத்துவதற்குத் தொடர்ந்து முயற்சிகளை மேற்கொண்டார்.
வெங்கையா அவர்களின் பணியை இன்று நாம் பாராட்டும் அதே வேளையில், நாடாளுமன்ற உறுப்பினர்களாக நம்மிடமிருந்து, ஒரு தலைவராக அவர் கொண்டிருந்த எதிர்பார்ப்புகளை நிறைவேற்ற நாம் உறுதியேற்க வேண்டும்.
வெங்கையா அவர்கள் ஏராளமான பயணங்களை மேற்கொள்வார். புதுமைகளில் அதிக நாட்டம் உள்ள அவர், கொரோனா காலகட்டத்திலும் ‘தொலை-பயணத்தை' மேற்கொண்டார். கடந்த 50 ஆண்டுகளில் தான் சந்தித்த மக்களை தொலைபேசி வாயிலாகத் தொடர்பு கொண்டு அவர்களது நலன் மற்றும் கொரோனா சம்பந்தமான பிரச்சனைகளைக் கேட்டறிந்து தன்னால் இயன்ற உதவியை செய்தார். ஒரு குடும்ப தலைவரை போல அனைவர் மீதும் அக்கறை கொண்டிருந்தார்.
வெங்கையா அவர்களின் வாழ்க்கை, நம் அனைவருக்கும் மிகப் பெரிய சொத்து மற்றும் மரபு. அவரிடமிருந்து நாம் கற்ற விஷயங்களை பிறருக்கும் பரப்புவோம்.
மீண்டும் ஒருமுறை உங்கள் அனைவருக்கும் நல்வாழ்த்துகளைத் தெரிவித்துக் கொள்கிறேன். வெங்கையா அவர்களுக்கும், அவரது ஒட்டுமொத்த குடும்பத்திற்கும் எனது நன்றிகளும், வாழ்த்துகளும்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
ரெயில்வே அமைச்சகம்
ஆர்ஆர்பி என்டிபிசி தேர்வர்கள் எழுப்பிய சந்தேகங்களுக்கு விளக்கமளிக்க ரயில்வே நடவடிக்கை
ஆர்ஆர்பி-யின் மத்திய வேலைவாய்ப்பு நோட்டீஸ் 1/2019-ன் கீழ்  நடைபெறும் ஆட்சேர்ப்பு தேர்வில், 14.01.2022 அன்று வெளியான முடிவுகளின்படி, இரண்டாவது கட்டத்திற்கு தேர்வர்களை தேர்வு செய்யும் நடைமுறை குறித்து சில தேர்வர்கள் எழுப்பிய பிரச்சனை குறித்து ரயில்வே நிர்வாகத்தின் கவனத்திற்கு கொண்டு வரப்பட்டது. இரண்டாம் கட்ட தேர்வு மற்றும் சிபிடி லெவல்-1 முதல்கட்ட தேர்வுகளை ஆர்ஆர்பி ஒத்திவைத்துள்ளது.
கணினி சார்ந்த தேர்வின் முதற்கட்ட முடிவுகள் தொடர்பாக தேர்வர்கள் எழுப்பிய சந்தேகங்களை கவனிக்க மூத்த அதிகாரிகளை கொண்ட உயர்மட்டக் குழு அமைக்கப்பட்டுள்ளது. தேர்வர்கள் தங்களது சந்தேகங்கள் மற்றும் ஆலோசனைகளை குழுவிடம் 16.2.2022 வரை rrbcommittee@railnet.gov.in என்ற மின்னஞ்சலில் தெரிவிக்கலாம்.
இவற்றை ஆராய்ந்து குழு தனது பரிந்துரைகளை 2022 மார்ச் 4-ந் தேதி தாக்கல் செய்யும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1793259
பிரதமர் அலுவலகம்
மரியாதைமிகு ரெவ். டாக்டர் பிலிபோஸ் மார் கிறிசோஸ்டம் மார் தோமா வலிய மெட்ரோபாலிட்டன் மறைவுக்கு பிரதமர் இரங்கல்
மரியாதைமிகு ரெவ். டாக்டர் பிலிபோஸ் மார் கிறிசோஸ்டம் மார் தோமா வலிய மெட்ரோபாலிட்டன் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், “மரியாதைமிகு ரெவ். டாக்டர் பிலிபோஸ் மார் கிறிசோஸ்டம் மார் தோமா வலிய மெட்ரோபாலிட்டன் மறைந்ததை அறிந்து துயருற்றேன். அவர், தனது இறையியல் அறிவுக்காகவும், சகமனிதர்களின் துன்பத்தை நீக்குவதற்காக மேற்கொண்ட அரும்பணிகளுக்காகவும் என்றும் நினைவு கூரப்படுவார். மலங்கரா மார் தோமா சிரியன் தேவாலயத்தின் உறுப்பினர்களுக்கு எனது இரங்கல்கள்” என்று தெரிவித்துள்ளார்.
பிரதமர் அலுவலகம்
எஸ்சிஓ உச்சி மாநாட்டில் பங்கேற்று இந்திய பிரதமர் பேசிய உரையின் தமிழ் வடிவம் 
மாண்புமிகு, கிர்கிஸ் குடியரசின் தலைவர் மற்றும் இன்றைய கூட்டத்தின் தலைவர் அவர்களே,
SCO வில் இந்தியா முழு உறுப்பினராகி இரண்டு ஆண்டுகள் ஆகிறது. SCO இன் அனைத்து நடவடிக்கைகளுக்கும் நாங்கள் சாதகமான பங்களிப்பைச் செய்துள்ளோம். சர்வதேச அரங்கில் SCO வின் பங்கு மற்றும் நம்பகத்தன்மையை அதிகரிக்க நாங்கள் தொடர்ந்து விரிவான ஈடுபாட்டுடன் செயல்பட்டு வருகிறோம்.
இறையாண்மை, பிராந்திய ஒருமைப்பாடு, நல்லாட்சி, வெளிப்படைத்தன்மை, நடைமுறை, நம்பகத்தன்மை ஆகியவை குறித்த மரியாதையே இணைப்பு முயற்சிகளின் அடிப்படையாக இருக்க வேண்டும். மக்களுக்கு இடையிலான தொடர்பின் முக்கியத்துவம், உடல் இணைப்பிற்குக் குறைவானது அல்ல.
நமது பிராந்தியத்தில் ஆரோக்கியமான ஒத்துழைப்பை வலுப்படுத்துவதற்கான தொலைநோக்குப் பார்வையை நாம் கொண்டிருக்க வேண்டும்.
உலக வர்த்தக அமைப்பை மையமாகக் கொண்ட விதி அடிப்படையிலான, வெளிப்படையான, பாரபட்சமற்ற, திறந்தவகையிலான மற்றும் அனைவரையும் உள்ளடக்கிய பலதரப்பு வர்த்தக அமைப்பு நமக்குத் தேவை. பொருளாதார நடவடிக்கைகளுக்கு SCO-உறுப்பினர் நட்பார்ந்த சூழலை உருவாக்க விரைவாகச் செயல்பட இந்தியா உறுதிபூண்டுள்ளது.
பருவநிலை மாற்றத்தை கையாள்வதில் இந்தியாவின் உறுதிப்பாடு பூமியை நமது தாயாக கருதும் நமது தத்துவத்தில் உள்ளது. இன்று, இந்தியா புதுப்பிக்கத்தக்க எரிசக்தி உற்பத்தியில் ஆறாவது பெரிய நாடாகவும், ஐந்தாவது பெரிய சூரிய சக்தி உற்பத்தியாளராகவும் உள்ளது. சர்வதேச சூரிய சக்தி கூட்டணி என்பது இந்தியாவின் கூட்டு முயற்சியாகும்.
நமது இளைஞர்களுக்கு ஒருவரது இலக்கியங்களை அறிமுகப்படுத்துவது நமது உறவுகளை ஆழப்படுத்தும். இந்திய இலக்கியத்தின் 10 சிறந்த படைப்புகள் SCO நாடுகளின் மொழியில் மொழிபெயர்க்கப்படும்.
பயங்கரவாதிகளுக்கு உதவி, ஆதரவு மற்றும் நிதி உதவி வழங்குவதற்கு பொறுப்பான நாடுகள் பொறுப்பேற்க வேண்டும். பயங்கரவாதத்தை ஒழிக்க ஒரு சர்வதேச மாநாட்டினை நடத்த வேண்டும் என இந்தியா அழைப்பு விடுத்துள்ளது.
பேரழிவை எதிர்த்து நிற்கும்படியான உள்கட்டமைப்பு என்ற விஷயத்தில் நாம் சிறப்பாக கவனம் செலுத்த வேண்டும்.
அடுத்த ஆண்டு SCO விற்கு தலைமை தாங்கவிருக்கும் ரஷ்ய அதிபர் விளாடிமிர் புடினுக்கு எனது வாழ்த்துக்களையும் வாழ்த்துக்களையும் தெரிவித்துக் கொள்கிறேன் மேலும் SCO வின் வெற்றிகரமான தலைமை பதவியில் அமரவிருக்கும் ரஷ்ய கூட்டமைப்புக்கு இந்தியா முழு ஒத்துழைப்பை வழங்கும் என்றும் நான் உறுதியளிக்கிறேன்.
நன்றி.
பிரதமர் அலுவலகம்
சுஷாந்த் சிங் ராஜ்புத் மறைவிற்கு பிரதமர் இரங்கல்
சுஷாந்த் சிங் ராஜ்புத் மறைவிற்கு, பிரதமர் திரு.நநேரந்திரமோடி இரங்கல் தெரிவித்துள்ளார்.
- இளம் நடிகரான சுஷாந்த் சிங் ராஜ்புத், வெகு சீக்கிரத்தில் நம்மைவிட்டு பிரிந்து சென்று விட்டார். தொலைக்காட்சி மற்றும் திரைப்படங்களில் நடிப்பாற்றலை வெளிப்படுத்தியவர் அவர். பொழுதுபோக்கு உலகில் அவரது எழுச்சி, பலருக்கு ஊக்கமளித்ததுடன், என்றும் அழியாத பல நினைவுகளை விட்டுச் சென்றுள்ளார். அவரது மறைவு அதிர்ச்சியளிக்கிறது. அவரது குடும்பத்தினர் மற்றும் ரசிகர்களுக்கு எனது ஆறுதலை தெரிவித்துக் கொள்கிறேன். ஓம் சாந்தி என்று பிரதமர் தமது இரங்கல் செய்தியில் குறிப்பிட்டுள்ளார்.
✔@narendramodi
- இளம் நடிகரான சுஷாந்த் சிங் ராஜ்புத், வெகு சீக்கிரத்தில் நம்மைவிட்டு பிரிந்து சென்று விட்டார். தொலைக்காட்சி மற்றும் திரைப்படங்களில் நடிப்பாற்றலை வெளிப்படுத்தியவர் அவர். பொழுதுபோக்கு உலகில் அவரது எழுச்சி, பலருக்கு ஊக்கமளித்ததுடன், என்றும் அழியாத பல நினைவுகளை விட்டுச் சென்றுள்ளார். அவரது மறைவு அதிர்ச்சியளிக்கிறது. அவரது குடும்பத்தினர் மற்றும் ரசிகர்களுக்கு எனது ஆறுதலை தெரிவித்துக் கொள்கிறேன். ஓம் சாந்தி
உள்துறை அமைச்சகம்
ஜம்மு காஷ்மீர் பாதுகாப்பு நிலவரம் குறித்து புதுதில்லியில் மத்திய உள்துறை அமைச்சர் திரு அமித்ஷா ஆய்வு
ஜம்மு காஷ்மீர் பாதுகாப்பு நிலவரம் குறித்த ஆலோசனை கூட்டத்தை மத்திய உள்துறை அமைச்சர் திரு அமித்ஷா புதுதில்லியில் இன்று நடத்தினார். இதில் ஜம்மு காஷ்மீர் துணை நிலை ஆளநர் திரு மனோஜ் சின்ஹா, தேசிய பாதுகாப்பு ஆலோசகர் திரு அஜித் தோவல் மற்றும் ராணுவ அதிகாரிகள் உட்பட மத்திய அரசு மற்றும் ஜம்மு காஷ்மீர் அரசின் மூத்த அதிகாரிகள் கலந்து கொண்டனர்.
ஜம்மு காஷ்மீரில் கடந்த சில மாதங்களாக தீவிரவாத சம்பவங்கள் குறைந்துள்ளன. இதற்காக பாதுகாப்பு அமைப்புகள் மேற்கொண்ட முயற்சிகளை, மத்திய உள்துறை அமைச்சர் திரு அமித்ஷா பாராட்டினார்.
கடந்த 2018ம் ஆண்டில் 417 ஆக இருந்த தீவிரவாத சம்பவங்களின் எண்ணிக்கை 2021ம் ஆண்டு 229 ஆக குறைந்தது. கடந்த 2018ம் ஆண்டில் உயிர் தியாகம் செய்த பாதுகாப்பு படை வீரர்களின் எண்ணிக்கை 91 ஆக இருந்தது. கடந்த 2021ம் ஆண்டில் இந்த எண்ணிக்கை 42 குறைந்தது.
தீவிரவாத ஊடுருவல் முற்றிலும் நடைபெறாமல் இருப்பதை உறுதி செய்யவும், தீவிரவாதத்தை ஒழிக்கவும், பாதுகாப்பு ஏற்பாடுகளை மேலும் வலுப்படுத்த வேண்டும் என பாதுகாப்பு படை அதிகாரிகளுக்கு மத்திய அமைச்சர் திரு. அமித்ஷா உத்தரவிட்டார்.
பிரதமர் அலுவலகம்
அம்பேத்கர் பிறந்தநாளையொட்டி மக்களுக்கு பிரதமர் வாழ்த்து
அம்பேத்கர் பிறந்தநாளையொட்டி, மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “அரசியல் சாசன சிற்பி பாபாசாஹேப் டாக்டர் பீம்ராவ் அம்பேத்கரின் பிறந்த நாளில் அவருக்கு மரியாதை செலுத்துவோம் ஜெய் பீம், என்று பிரதமர் தெரிவித்துள்ளார்.
மத்திய அமைச்சரவை
மருந்து பொருட்கள் ஒழுங்குமுறை தொடர்பாக இந்தியா, இங்கிலாந்துக்கு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியாவின் மத்திய மருந்து தரக் கட்டுப்பாட்டு நிறுவனம் மற்றும் இங்கிலாந்தின் மருந்து மற்றும் சுகாதார பொருட்களுக்கான ஒழுங்குமுறை முகமை ஆகியவற்றுக்கு இடையே மருந்து பொருட்கள் ஒழுங்குமுறை தொடர்பான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
இரு நாடுகளுக்கும் உள்ள சர்வதேச பொறுப்புகளின் அடிப்படையில் மருந்துப் பொருட்களின் ஒழுங்குமுறை தொடர்பான வலுவான தகவல்களை மத்திய மருந்து தரக் கட்டுப்பாட்டு நிறுவனம் மற்றும் இங்கிலாந்தின் மருந்து மற்றும் சுகாதார பொருட்களுக்கான ஒழுங்குமுறை முகமை ஆகியவை பரிமாறிக்கொள்ளவும் இது சம்பந்தமான திட்ட அறிக்கையை தயாரிக்கவும் இந்த புரிந்துணர்வு ஒப்பந்தம் உதவியாக இருக்கும். இரு நாடுகளின் ஒழுங்குமுறை ஆணையங்கள் இடையே கீழ்க்கண்ட முக்கிய துறைகளில் ஒத்துழைப்பு ஏற்பட்டுள்ளது
அ) அதிக பாதுகாப்பு தேவைப்படும் மருந்தாக்கியல் கண்காணிப்பு உள்ளிட்ட துறைகளில் பாதுகாப்பு குறித்த தகவல்களை பரிமாறிக் கொள்ளுதல். மருந்துகள் மற்றும் மருத்துவ உபகரணங்களின் பாதுகாப்பு அம்சங்களும் இதில் அடங்கும்.
ஆ) இந்தியா மற்றும் இங்கிலாந்து நாடுகள் சார்பாக நடத்தப்படும் அறிவியல் மற்றும் செய்முறை மாநாடு, கருத்தரங்கம் மற்றும் மன்றங்களில் பங்கேற்பது
இ) நல்ல ஆய்வக நடைமுறைகள், நல்ல மருத்துவ நடைமுறைகள், நல்ல உற்பத்தி நடைமுறைகள், நல்ல விநியோக நடைமுறைகள் மற்றும் நல்ல மருந்தாக்கியல் கண்காணிப்பு நடைமுறைகள் குறித்து ஒத்துழைப்பும், தகவல் பரிமாற்றமும்
ஈ) பரஸ்பர ஒப்புதல் வழங்கப்பட்ட பகுதிகளில் திறன் மேம்பாடு
உ) ஒரு நாட்டின் ஒழுங்குமுறை திட்ட அறிக்கை, தேவைகள் மற்றும் வழிமுறைகளுக்கு மற்றொரு நாடு ஊக்கம் அளிப்பது; இரு நாடுகளின் எதிர்கால ஒழுங்குமுறை நடவடிக்கைகளை மேலும் வலுப்படுத்துவது
ஊ) மருந்துகள் மற்றும் மருத்துவ உபகரணங்கள் குறித்த சட்டம் மற்றும் ஒழுங்குமுறைகள் குறித்த தகவல்களைப் பரிமாறிக் கொள்ளுதல்
எ) உரிமம் பெறாத ஏற்றுமதி மற்றும் இறக்குமதியை கட்டுப்படுத்துவது தொடர்பான தகவல் பரிமாற்றம்
ஏ) சர்வதேச மன்றங்களில் இருநாடுகளின் ஒருங்கிணைப்பு
இரு நாடுகளின் ஒழுங்குமுறை அம்சங்களை புரிந்துகொள்ள வழிவகுப்பதுடன், மருந்துப் பொருட்களின் ஒழுங்குமுறைத் துறையில் இந்தியாவும் இங்கிலாந்தும் கூடுதல் ஒத்துழைப்பை அளிக்கவும், சர்வதேச மன்றங்களில் சிறந்த ஒருங்கிணைப்பை வழங்கவும் இந்த புரிந்துணர்வு ஒப்பந்தம் உதவியாக இருக்கும்.
-----
(
கலாசாரத்துறை அமைச்சகம்
தேசிய இயற்கை மருத்துவக் கழகம், மண்டல மக்கள் தொடர்பு அலுவலகம் நடத்தும் 100 நாள் யோகா பயிலரங்கு நிகழ்ச்சி
புனேவில் உள்ள தேசிய இயற்கை மருத்துவக் கழகம், மத்திய தகவல் மற்றும் ஒலிபரப்பு அமைச்சகத்தின் கீழ் இயங்கும் மண்டல மக்கள் தொடர்பு அலுவலகத்துடன் இணைந்து அதன் வலையொளிப் பக்கத்தில் “பொதுவான யோகா நெறிமுறைகள்” என்ற தலைப்பில் நேரலை யோகா அமர்வுகளை நடத்தி வருகின்றது.
கடந்த மார்ச் 13-ஆம் தேதி தொடங்கிய இந்த 100 நாள் நிகழ்ச்சி, சர்வதேச யோகா தினம் வரை தினமும் காலை 7 மணி முதல் 8 மணி வரை நடைபெறுகிறது.
ஆயுஷ் அமைச்சகம் வெளியிட்டுள்ள யோகா நெறிமுறைகளை அடிப்படையாகக் கொண்டு இந்த இணையதள அமர்வுகள் நடைபெறுகின்றன. இதன்படி 45 நிமிடங்களுக்கு குறிப்பிட்ட வரிசைகளில் யோகா பயிற்சிகள் மேற்கொள்ளப்படும்.
ஆங்கிலம், இந்தி மற்றும் மராத்தி மொழிகளில் காணொலிக் காட்சி வாயிலாக நடத்தப்பட்ட இந்த நேரலை யோகா அமர்வுகள், மகாராஷ்டிரா மற்றும் கோவாவின் மண்டல மக்கள் தொடர்பு அலுவலகம், புனேவின் தேசிய இயற்கை மருத்துவக்கழகம் ஆகியவற்றின் சமூக ஊடக தளங்களிலும் ஒளிபரப்பப்பட்டன. அனைத்து அமர்வுகளையும் அணுக:
https://www.youtube.com/c/MAHAROB/videos
கொவிட்-19 தொற்றுக்கு எதிராக உலகம் போராடும் வேளையில், 7-வது சர்வதேச யோகா தினம் கடைப்பிடிக்கப்படவிருக்கிறது. நெரிசலைக் கட்டுப்படுத்தும் வகையில் பிரதமர் திரு நரேந்திர மோடியின் உரையை உள்ளடக்கிய முக்கிய நிகழ்ச்சி காலை 6:30 மணி முதல் தொலைக்காட்சி வாயிலாக ஒளிபரப்பப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728711
-----
(Visitor Counter : 155
குறு சிறு மற்றும் நடுத்தர தொழில் துறை அமைச்சகம்
மண்பாண்டக் கைவினைஞர்கள் சமூகத்திற்கு அதிகாரம் அளித்துள்ளது அனைவரையும் உள்ளடக்கிய வளர்ச்சி என்பதற்கான மிகப் பெரிய அடியெடுப்பு: திரு.அமித் ஷா.
இந்தியா ‘சுயசார்பு இந்தியா’வாக உருவெடுக்க வேண்டும் என்ற நோக்கத்தின் ஒரு பகுதியாக, மண்பாண்டக் கைவினைஞர் சமூகத்தினருக்கு அதிகாரம் வழங்கி, அவர்களையும் வளர்ச்சித் திட்டங்களின் கீழ் கொண்டு வருவதற்காக, காதி கிராமத் தொழில் ஆணையத்தின் கும்ஹார் சஷக்திகரண் யோஜனா திட்டத்தின் கீழ் 100 கலைஞர்களுக்கு மின்சாரத்தில் இயங்கக்கூடிய பானை செய்யும் இயந்திரங்களை மத்திய உள்துறை அமைச்சர் திரு.அமித் ஷா இன்று வழங்கினார். காந்தி நகரில் தமது நாடாளுமன்றத் தொகுதியிலுள்ள கலோல் தாலுகாவின் கீழுள்ள பால்வா கிராமத்தில் உள்ளவர்களுக்கு மின் இயந்திரங்களை திரு.அமித் ஷா புது தில்லியில் இருந்து காணொளி மாநாடு மூலமாக வழங்கினார்.
கும்ஹார் சஷக்திகரண் யோஜனா திட்டத்தைப் பாராட்டிப் பேசிய உள்துறை அமைச்சர், தற்போது ஓரங்கட்டப்பட்ட நிலையில் உள்ள மண்பாண்டக் கைவினைஞர்கள் சமூகத்தை வலுப்படுத்துவதற்கான முயற்சியாக மட்டுமல்லாமல், பானை செய்தல் என்ற பாரம்பரியக் கலையை மீண்டும் உயிர்ப்பிப்பதாக இது அமையும் என்றார். அசோக் பாய் பிரஜாபதி, ராஜேஷ் பாய் பிரஜாபதி, ஜெயந்தி பாய் பிரஜாபதி, சுரேகா பென்பிரஜாபதி, வேல்ஜி பாய் பிரஜாபதி ஆகிய ஐந்து மண்பாண்டக் கைவினைஞர்களுடன் அமைச்சர் கலந்துரையாடினார். இவர்கள் அனைவருக்கும் மின் இயந்திரங்கள் மற்றும் இதர இயந்திரங்கள் மூலமாக பானை செய்வதற்கு கதர் கிராமத் தொழில் ஆணையம், பத்து நாள் பயிற்சி அளித்திருந்தது.
“நம்முடைய மண்பாண்டக் கைவினைஞர்களின் வாழ்க்கையில் ஏற்பட்டுள்ள மாற்றத்தைக் காண்பதில் நான் மகிழ்ச்சியடைகின்றேன். மத்திய அரசு, பிரஜாபதி சமூகத்தினரின் வாழ்வாதாரம் வளர்ச்சி பெறுவது குறித்து எப்போதும் அக்கறை கொண்டுள்ளது. இந்த மின் இயந்திரங்கள், பிரதமர் குஜராத் மக்களுக்கு அளிக்கும் ஒரு பரிசாகும்” என்று திரு.அமித்ஷா கூறினார்.
மண்பாண்டக் கைவினைஞர்கள் தங்களது பொருள்களை விற்பதற்கு ஏற்ற வகையில் சந்தைப்படுத்துவதற்காக, ரயில்வே துறையுடன் இணைந்து செயல்படுவதற்கான ஏற்பாடுகள் மேற்கொள்ளப்படும் என்று மண்பாண்டக் கைவினைஞர்களுக்கு உள்துறை அமைச்சர் உறுதியளித்தார். இதுவரை நாடு முழுவதும் உள்ள மண்பாண்டக் கைவினைஞர்கள் சமூகத்தைச் சேர்ந்த சுமார் 70 ஆயிரம் பேர் பயனடையும் வகையில்,17,000 மின் இயந்திரங்கள் விநியோகிக்கப்பட்டுள்ளதாக கதர் கிராமத் தொழில் ஆணையத் தலைவர் திரு வினய் குமார் சக்சேனா தெரிவித்தார்.
(Visitor Counter : 145
வணிகம் மற்றும் தொழில்துறை அமைச்சகம்
2020 செப்டம்பர் மாதத்துக்கான இந்தியாவின் மொத்த விலை குறியீடு எண்கள்
மத்திய தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் பொருளாதார ஆலோசகர் அலுவலகம், 2020 ஜூலை  செப்டம்பர் மாதங்களுக்கான மொத்தவிலை குறியீடு எண்களை வெளியிட்டுள்ளது. மொத்த விலை குறியீடு எண்களின் தற்காலிக தகவல்கள் ஒவ்வொரு மாதமும் 14-ம் தேதி  குறிப்பிட்ட மாதத்தின் இரண்டு வாரகால தாமதத்துடன் வெளியிடப்படும். 10 வாரங்களுக்குப் பின்னர், இந்த குறியீடு இறுதி செய்யப்படும். இறுதி தகவல்கள் வெளியிடப்படும். அதன் பின்னர் அது பாதுகாத்து வைக்கப்படும்.
பணவீக்கம்
மொத்த விலை குறியீடு அடிப்படையிலான ஆண்டு பணவீக்க விகிதம்2020 செப்டம்பரில் 1.32 % ஆக இருக்கிறது. இதற்கு முந்தைய ஆண்டில்  இதே காலகட்டத்துடன் ஒப்பிடும்போது அது 0.33% ஆக இருந்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664248
PIB Headquarters
ஆகஸ்ட் மாதத்தில் பல்பணி பணியாளர்  தேர்வு
சென்னையில் உள்ள பணியாளர் தேர்வாணையம், பல்பணி பணியாளர்  பணிக்கான  தேர்வினை 20 நகரங்களில் உள்ள 40 தேர்வு மையங்களில் நடத்துகிறது. இந்தத் தேர்வு கணினி சார்ந்து நடத்தப்படுகிறது.
பணியாளர் தேர்வாணையத்தின் தெற்கு பிராந்திய அலுவலகம் நடத்தும் இந்தத் தேர்வில் 2,44,824 பேர் தேர்வெழுத அனுமதிக்கப்பட்டுள்ளனர். தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் ஆகிய நகரங்களில் இந்தத் தேர்வு நடைபெறுகிறது. வேலூர் நாடாளுமன்றத் தொகுதியில் பொதுத் தேர்தல் நடைபெறவுள்ளதால், ஆகஸ்ட் 5-ம் தேதியன்று மட்டும் வேலூர் மையத்தில் இந்தத் தேர்வு நடத்தப்பட மாட்டாது.
ஆந்திர மாநிலத்தில் சிர்லா, குண்டூர், காக்கிநாடா, கர்னூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரம் ஆகிய இடங்களிலும், தெலுங்கானா மாநிலத்தில் ஹைதராபாத், கரீம்நகர், வாராங்கல் ஆகிய நகரங்களிலும் இந்தத் தேர்வு நடைபெறுகிறது.
ஆகஸ்ட் மாதம் 2,5,6,7,8,9,13 ஆகிய தேதிகளில் நடைபெறும் இந்தத் தேர்வு ஒருநாளில் மூன்று ஷிப்டுகளில் நடத்தப்படுகிறது. முதல் ஷிப்ட் காலை 9 மணிமுதல் 10.30 மணிவரையிலும், 2-வது ஷிப்ட் பிற்பகல் 12.30 மணிமுதல் இரண்டு மணிவரையிலும், 3-வது ஷிப்ட் மாலை 4 மணிமுதல் 5.30 மணிவரையிலும் நடைபெறும்.
இந்தத் தேர்வுக்கு விண்ணப்பித்திருக்கும் விண்ணப்பதாரர்கள், தேர்வு தேதிக்கு ஏழு நாட்கள் முன்பாக மட்டுமே அனுமதி சீட்டினை பணியாளர் தேர்வாணையத்தின் இணையதளத்திலிருந்து பதிவிறக்கம் செய்ய முடியும். இது தொடர்பான விவரங்கள் விண்ணப்பதாரர்களின் மொபைல் எண்களுக்கும், ஈ-மெயில் முகவரிக்கும் அனுப்பப்படும்.
கடிகாரம், புத்தகம், துண்டுச் சீட்டுகள், பத்திரிகைகள், மொபைல் போன், ப்ளூ டூத் உள்ளிட்ட மின்னணு சாதனங்கள் ஆகியவை தேர்வு மையத்திற்குள் கண்டிப்பாக அனுமதிக்கப்படமாட்டாது. அனுமதிக்கப்படாத பொருட்களை வைத்திருக்கும் தேர்வாளர்கள் எழுதிய தேர்வு ரத்து செய்யப்படுவதோடு, அடுத்த மூன்று முதல் ஏழு ஆண்டுகள் வரை தேர்வாணையம் நடத்தும் தேர்வுகளை அவர்கள் எழுதவும் அனுமதிக்கப்படமாட்டார்கள்.
மின்னணு அனுமதிச்சீட்டில் குறிப்பிட்டவாறு தேர்வாளர்கள், தமது அனுமதிச் சீட்டுடன் உண்மையான அடையாளச் சான்றையும் எடுத்துச் செல்ல வேண்டும். இந்தத் தேர்வு தொடர்பாக மேலும் விவரங்களைப் பெற சென்னையில் உள்ள தேர்வாணையத்தின் தெற்கு பிராந்திய அலுவலகத்தின் தொலைபேசி எண்களை தொடர்பு கொள்ளலாம். தொலைபேசி எண்கள்: 044-2825 1139 & 94451 95946.
இந்தத் தகவலை பணியாளர் தேர்வாணையத்தின் துணை செயலர் திருமிகு. எஸ். ராஜலஷ்மி வெளியிட்டுள்ள செய்திக்குறிப்பில் தெரிவித்துள்ளார்.
நிதி அமைச்சகம்
ரூ 14.30 கோடி ஜிஎஸ்டி மோசடி: ஒருவர் கைது
போலி ரசீதுகளின் மூலம் செய்யப்படும் உள்ளீட்டு வரி கடன் மோசடியை கட்டுப்படுத்துவதற்கான நடவடிக்கைகளின் தொடர்ச்சியாக, சுமார் ரூ 79.5 கோடி மதிப்பில் போலி ரசீதுகள் வழங்கப்பட்ட சம்பவம் ஒன்றை மத்திய சரக்கு மற்றும் சேவை வரி ஆணையகம், தில்லி  அதிகாரிகள் சமீபத்தில் கண்டுபிடித்தனர்.
தன்னுடைய குடும்ப உறுப்பினர்கள் மூலம் மூன்று நிறுவனங்களை தொடங்கி பட்டயக் கணக்காளர் திரு நிதின் ஜெயின் என்பவர் இந்த மோசடியில் ஈடுபட்டதை அதிகாரிகள் கண்டறிந்தனர். இந்நிறுவனங்கள் மூலம் ரூ 14.30 கோடி போலி உள்ளீட்டு வரி கடன் மோசடியை திரு ஜெயின் செய்துள்ளது கண்டறியப்பட்டது.
2020 டிசம்பர் 16 முதல் தலைமறைவாக இருந்த திரு ஜெயின், 2021 ஜனவரி 13 அன்று விசாரணை அதிகாரிகள் முன்பு ஆஜராகி, மோசடியில் ஈடுபடுவதற்காக தனது தந்தை மற்றும் மனைவியின் பெயர்களில் போலி நிறுவனங்களை தொடங்கியதை ஒப்புக்கொண்டார்.
ஏற்கனவே, இதே போன்ற இரண்டு வழக்குகளில் தொடர்புடையவர்கள் திரு நிதின் ஜெயினுடன் அவர்களுக்குள்ள தொடர்பை அதிகாரிகளிடம் தெரிவித்திருந்தனர். கைது செய்யப்பட்ட திரு ஜெயின் 2021 ஜனவரி 27 வரை நீதிமன்ற காவலில் சிறையில் அடைக்கப்பட்டார்.
நடப்பாண்டில் போலி ரசீதுகள் மூலம் நடைபெற்ற மோசடிகளின் மதிப்பு ரூ 3684.46 கோடி என கண்டறியப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688852
-----
(Visitor Counter : 142
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 186-வது நாள்: 41.52 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 41.52 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 31.79 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 15,03,713 பயனாளிகள் தங்களது முதல் டோஸ் தடுப்பூசியையும், 1,36,257 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 12,92,52,381 பேர் முதல் டோசையும், 52,11,066 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், மகாராஷ்டிரா மற்றும் உத்தரப் பிரதேசம் ஆகிய மூன்று மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 7440905 பேர் முதல் டோஸ் தடுப்பூசியையும், 350885 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 236169 பேர் முதல் டோஸ் தடுப்பூசியையும், 1740 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737332
----
(Visitor Counter : 187
பிரதமர் அலுவலகம்
பிரேசில் அதிபருடன் பிரதமர் நரேந்திர மோடி தொலைபேசியில் பேச்சு
பிரேசில் அதிபர் மேதகு ஜெய்ர் மெஸ்ஸியாஸ் பொல்சனாரோ-வுடன் பிரதமர் திரு.நரேந்திர மோடி இன்று தொலைபேசியில் பேசினார். கோவிட்-19 தொற்று பரவிவரும் நிலையில் சர்வதேச நிலவரம் குறித்து இரு தலைவர்களும் ஆலோசனை நடத்தினர்.
பிரேசிலில் கோவிட்-19 வைரஸ் தாக்கியதால் உயிரிழந்தவர்களுக்கு பிரதமர் திரு.நரேந்திர மோடி இரங்கல் தெரிவித்தார். நட்புறவு மிக்க பிரேசில் மக்களுக்காக இந்தியர் ஒவ்வொருவரும் இந்த நேரத்தில் வேண்டிக் கொள்வதாக அவர் தெரிவித்தார்.
கோவிட்-19 வைரஸ் தொற்றுப் பரவலால் ஏற்பட்டுள்ள மோசமான சூழலைக் கட்டுப்படுத்த சர்வதேச மற்றும் இருதரப்பு அளவில் இந்தியாவும், பிரேசிலும் நெருங்கிய ஒத்துழைப்புடன் செயல்பட வேண்டியதன் அவசியத்தை இரு தலைவர்களும் வலியுறுத்தினர். கோவிட் தாக்குதலுக்குப் பின்பு உலக அளவில், மனிதநேயத்தை அடிப்படையாகக் கொண்ட உலகமயமாக்கல் வழிமுறையைக் கொண்டுவர வேண்டியது அவசியம் என்று இரு தலைவர்களும் ஒப்புக்கொண்டனர்.
இந்த நெருக்கடியான நேரத்தில், முடிந்தவரை அனைத்து உதவிகளையும் செய்ய உள்ளதாக பிரேசில் அதிபரிடம் பிரதமர் உறுதியளித்தார். கோவிட்-19 வைரஸ் மற்றும் அதன் பரவலால் ஏற்பட்டுள்ள சவால்களை எதிர்கொள்வதற்காக இரு நாட்டு அதிகாரிகளும் தொடர்ந்து ஆலோசனை நடத்துவது என்று அவர்கள் ஒப்புக்கொண்டனர்.
இந்த ஆண்டில் நடைபெற்ற இந்தியாவின் 70-வது குடியரசு தின கொண்டாட்டங்களில் தலைமை விருந்தினராக பிரேசில் அதிபர் கலந்துகொண்டதை நன்றியுடன் மோடி நினைவுகூர்ந்தார். இந்தியா-பிரேசில் நட்புறவு வலுவாக வளர்ந்து வருவதற்கு பிரதமர் மகிழ்ச்சியை தெரிவித்தார். பிரிக்ஸ் அமைப்புக்கு கடந்த ஆண்டில் தலைமை வகித்ததற்காக பிரேசிலுக்கு மோடி நன்றி தெரிவித்துக் கொண்டார்.
(